forord til første Udgave. 
Udstopning af Dyr er en Kunst, som har været 
dreven lige siden Oldtiden ; men Hensigten med saaledes 
behandlede Dyr var dengang kun at anvende dem som 
Lokkedyr paa Jagten, og Fremgangsmaaden ved Udstop- 
ningen var meget simpel, idet den blot bestod i, at Ind- 
voldene blev udtagne og erstattede med stærkt lugtende 
Urter, hvorefter Dyrene tørredes. 
Det var først, da det fra det 16de Aarhundrede be- 
gyndte at blive almindeligt at anlægge Naturaliesam- 
linger i videnskabeligt Øjemed, at der maatte fremkomme 
andre og bedre Udstopningsmetoder. Der opstod dengang 
ikke saa faa saadanne Samlinger rundt om i den civili- 
serede Verden; jeg skal her nævne to af de ældste og 
mest berømte. Den ene var grundlagt af Calceolar i 
Verona i Midten af det 16de Aarhundrede, og blev be- 
skreven af Benedict Cerutus, men denne Beskrivelse ud- 
kom først 1622. Den anden var „Museum Wormianum", 
det første danske Museum; det blev paabegyndt af den 
bekendte Ole Worm, Professor ved Københavns Univer- 
sitet, da han 1613 vendte tilbage fra en Studierejse i 
Udlandet; han vedblev at forøge denne Samling, som 
1* 
